Jasmin Imamović

Jasmin Imamović (rođen 8. oktobra 1957) bosanskohercegovački je političar i književnik. Nekadašnji je gradonačelnik Tuzle i aktuelni član Predsjedništva i Glavnog odbora Socijaldemokratske partije Bosne i Hercegovine.

Diplomirao je na Pravnom fakultetu u Sarajevu. Piše romane, novele, eseje, scenarije i radio drame. Romani "Ubijanje smrti" (1994) i "Besmrtni jeleni" (1996) nagrađeni su Prvom nagradom na tradicionalnom međunarodnom skupu izdavača i kulturnih fondacija održanom u Pazinu u maju 1999. Kao pravnik objavio je tri knjige i dvadesetak radova iz oblasti evidencije nekretnina i stvarnih prava na njima. Djela su mu prevođena na engleski, poljski, njemački i francuski jezik.

Član je Društva pisaca Bosne i Hercegovine i predsjednik Organizacionog odbora tuzlanskih književnih susreta "Cum grano salis". Inicijator je nagrade "Meša Selimović" koja je utemeljena 2001. godine. Dodjeljuje se u okviru književnih susreta "Cum grano salis" u Tuzli.

Živi i radi u Tuzli.

Djela
"Ubijanje smrti" (roman; 1994)
"Besmrtni jeleni" (roman; 1996)
"Obožavatelj trena" (roman; 2003)
"Slana zemlja" (roman; 2015)

Reference

Kategorija:Rođeni 1957.
Kategorija:Živi ljudi
Kategorija:Biografije, Brčko
Kategorija:Bosanskohercegovački pisci
Kategorija:Bosanskohercegovački političari
Kategorija:Političari Socijaldemokratske partije Bosne i Hercegovine
Kategorija:Političari Federacije Bosne i Hercegovine